**9. sz.melléklet**

**Adatkezelési és Adatvédelmi Szabályzathoz**

**a digitális kommunikációs csatornák használatával kapcsolatos előírásokról**

Hatályos: 2020. március 16-tól visszavonásig

**PREAMBULUM**

**A koronavírus miatt a köznevelési és szakképzési intézményekben új munkarend bevezetéséről döntött** a Kormány az 1102/2020. (III. 14.) Kormányrendeletbe foglaltak szerint.

Ez alapján:

1. 2020. március 16. napjától az iskolákban a nevelés-oktatás tantermen kívüli, digitális munkarendben kerül megszervezésre;

*b)* a digitális munkarend olyan módon kerül meghatározásra, hogy annak keretében

*ba)* a tananyag kijelölése, a tanulási folyamat ellenőrzése és támogatása a pedagógusok és a tanulók online vagy más, személyes találkozást nem igénylő kapcsolatában történik,

*bb)* a tananyag tantermen kívüli, digitális munkarend keretében történő átadása alkalmas legyen a tanuló tanulmányi követelményeinek teljesítésére;

A Seregélyesi Baptista Általános Iskola és AMI 8111 Seregélyes, Fő u. 201. (intézmény neve, címe) adatkezelő adatvédelmi szabályzatának jelen melléklete rendelkezika fent hivatkozott Kormányrendelet alapján a***digitális kommunikációs csatornák használatával kapcsolatos előírásokról***.

**A jelen melléklet az intézményi AdatkezelésiSzabályzat részét képezi, kiterjed az intézmény valamennyi tanulójára, a tanulók szüleinek/gondviselőire, és az intézmény minden digitális munkarenddel érintett dolgozójára. A szabályok betartása mindenkire nézve kötelezőek!**

**I.**

A koronavírus-járvány okozta rendkívüli helyzetben is tovább működik az oktatási rendszer, a tanulóknak biztosítani kell a tanulási lehetőséget, az iskoláknak és a pedagógusoknak alkalmazkodniuk kell a váratlanul kialakult szituációhoz. Az iskolák és a pedagógusok számára az Oktatási Hivatal által megfogalmazott ajánlás alapján:

A tanuláshoz való jog érvényesítése érdekében a pedagógusok, a lehetőségeikhez mérten az infokommunikációs eszközök használatával, távolról, online adnak tájékoztatást a tanulóknak, szülőknek, támogassák a tanulókat a tanulásban, megjelölik a feldolgozandó tananyagrészeket és meghatározzák a számonkérés vagy a beszámolás módját.

Az intézmény pedagógusai, ahol a technikai feltételek rendelkezésre állnak digitális oktatási formák használatára hívják/hívhatják a tanulókat.

**II.**

Az információkat a pedagógusok a szülők számára is hozzáférhetővé teszik elektronikusan:

* az iskola honlapján:seregelyes.baptistaoktatas.hu
* e-naplóban: Mozanapló
* e-mailben kiküldve

A tanulók számára fontos információforrás a tankönyv.

A tankönyvek jelentős része letölthető PDF változatban isa [www.tankonyvkatalogus.hu](https://www.tankonyvkatalogus.hu/) weboldalon.

A tanulók az egyes pedagógusokkal az alábbi módokon kommunikálhatnak:

* pedagógusok e-mail címe:A kapcsolatfelvétel során megadásra kerülnek/kerülhetnek a pedagógusok, a tanulók, szülők e-mail címei.
* más online elérhetőségeink: e-napló
* az oktatásban használt online felületek: discord

**A tanuló, 18. életévét be nem töltött tanuló esetében a szülő/törvényes képviselő online kapcsolattartásról szóló – formai követelményekhez nem kötött nyilatkozatát – elektronikus úton köteles megtenni a kapcsolatfelvételt kezdeményező pedagógus felé.**

**III. Digitalis oktatási tartalmak hozzáférhetősége**

Az  interneten elérhető információforrások, amelyeken a tanulók a tanulást támogató segédanyagokat, vagy magát a tananyagot elérhetik:Mozanapló, Discord, mozaWeb, youtube M5 oktatási-kulturális csatorna, Nemzeti köznevelési portál, learningapps

**Adatkezelés**

* Belépéshez, regisztrációhoz csak a mindenképp szükséges adatok megadása javasolt.

* Az online rendszerek igénybevételéhez, a felhasználók személyes adatainak a kezeléséhez a felhasználók beleegyezésüket adják, jognyilatkozatot tesznek. Azonban a 14. életévét be nem töltött kiskorúak nem tehetnek jognyilatkozatot, tehát nem regisztrálhatnak weboldalakon, nem járulhatnak hozzá az adatkezeléshez. Helyettük a szülő, törvényes képviselőregisztrálhat, amennyiben ezt az adott szolgáltató adatkezelési elvei is lehetővé teszik.

A tanulók e-mail címeit célszerű kizárólag ennek a kapcsolattartásnak a céljából létrehozni. Ha már volt e-mail címük, javasolt a tanulónak„intézményes” fiókot készíteni a tanuláshoz.

Az adatok védelme érdekében ugyanez érvényes a pedagógusokra is, számukra is ajánlott kifejezetten a tanulói kapcsolattartáshoz egy külön erre létrehozott új „intézményes” e-mail cím létrehozása és használata.

**Digitális térben megtartott órákkal kapcsolatos szabályok**

A pedagógus hanghívásokat, online meetingeket, kisebb csoportos videós órákat, vagy egyéni videós kapcsolatot is kezdeményezhet. A tanuló az ezeken való részvételtől **nem tekinthet el**, mert a pedagógus megtervezett óráit, a tananyagfeldolgozással kapcsolatos magyarázatokat itt tudja megadni a gyermekeknek. A távolmaradás okáról a szülőnek/tanulónak tájékoztatni kell a pedagógust.

**A hang és videó kapcsolatok bármely formájának alkalmazása esetén az online térben is érvényes az a főszabály, hogy azokról rögzített kép-, videó-, vagy hangfelvétel nem készíthető!**

A fentiektől történő eltérés csak abban az esetben megengedett, ha az érintett felek, pedagógus és a kiskorú gyermek szülője erről előre írásban megegyeznek.

A pedagógus által készített digitális, vagy bármely egyéb oktatási anyag (pl. prezentációk, egyéb bemutatók, feladatsorok, feladatlapok, képi-, és hanganyagok, digitális feladatok, Word, Excel dokumentumok stb.) harmadik félnek nem továbbíthatók, nem tehetők közzé nyilvános helyeken, felületeken.

A pedagógus számára visszaküldött tanulói anyagok (írásbeli dokumentumok, azokról készült fotók, kidolgozott munkák, prezentációk stb.) nem adhatók át harmadik félnek, nem tehetők közzé nyilvános helyeken! A tanulói munka értékelésének, minősítésének eredménye csak és kizárólag az érintett tanulónak, illetve törvényes képviselőjének továbbítható.

**A III. pontban meghatározottakkal való visszaélés esetén az intézmény fegyelmi, jogi felelősségrevonást kezdeményezhet!**

**IV.**

**Informatikai biztonsági ajánlás a tantermen kívüli, digitális munkarendben történő tanításhoz, tanuláshoz(Oktatási Hivatal)**

(https://www.oktatas.hu/kozneveles/ajanlas\_tantermen\_kivuli\_digitalis\_munkarendhez/informatikai\_biztonsag)

Az ajánlás célja bemutatni azokat a viselkedési normákat, amelyek segíthetik a pedagógusok, tanulók és szüleik biztonságos internethasználatát a tantermen kívüli, digitális munkarendben.

**Kapcsolódás az internethez, hálózatokhoz**

* Nem javasolt a számítógéppel vagy mobiltelefonnal nyílt, ismerős vagy szomszéd által megosztott, közös wifi hálózatot használni.
* Saját otthoni wifi hálózat használata esetén, fontos a router gyári alapértelmezett jelszavának megváltoztatása, akár a szolgáltató által biztosított, akár saját tulajdonú eszköz használatakor.
* A router beállítási jelszava és a hálózat nevéhez (SSID) tartozó jelszó legyen eltérő. Ezek beállításához segítséget nyújthatnak a vásárláskor kapott használati utasítások, illetve ezek hiányában a gyártói honlapok leírásai. Javasolt megfelelő erősségű és bonyolultságú jelszavak beállítása.
* Az otthoni hálózatokhoz hozzáférő személyek számát célszerű korlátozni, a használaton kívül portokat javasolt letiltani. A tiltás módja gyártónként eltérő, melyhez szintén segítséget nyújthatnak a vásárláskor kapott használati utasítások illetve ezek hiányában a gyártói honlapok leírásai.

**Biztonságos eszközhasználat, adatbiztonság**

* Használjon minden eszközön és online felületen eltérő jelszavakat.
* Javasolt rendszeresen ellenőrizni, hogy minden informatikai eszközön (beleértve a mobil és szórakoztató eszközöket is) a legfrissebb verziójú szoftver fut-e és naprakész frissítésekkel rendelkezik-e. Célszerű az automatikus frissítések engedélyezése.
* A munkahelye által a munkához biztosított mobilinformatikai eszközöket (mobiltelefon, hordozható számítógép stb.) a munkahely IT szabályzat figyelembevételével úgy javasolt családtagok részére átadni, hogy minden felhasználó részére kerüljön kialakításra külön-külön felhasználói felület.
* A saját tulajdonú eszközök használata során is ügyelni kell arra, hogy minden családtag külön-külön felhasználóként lépjen be eszközre.
* A használt eszközön javasolt bekapcsolni a tűzfalvédelmet és a vírusvédelmet, a Windows operációs rendszert futtató gépeken legalább a Microsoft által biztosított gyártói biztonsági szoftvert.
* Adatokat csak szükség esetén, ideiglenesen és korlátozott mennyiségben javasolt átmásolni más adathordozókra (pendrive, külső merevlemez).
* Kiemelten kell figyelni arra is, hogy az adathordozókra a személyes adatok ne kerüljenek fel.
* Csak ismert gyártó által készített VPN szolgáltatást alkalmazása javasolt a magán adatforgalom védelme érdekében.
* Csak megbízható forrású alkalmazások használata javasolt,
* Csak megbízható hivatkozások megnyitása javasolt böngészőben.
* A gyanús, túlzottan figyelemfelkeltő, fenyegető linkek, csatolmányok megnyitása veszélyes.

**Informatikai biztonság a digitális oktatással összefüggésben**

* Ügyelni kell arra, hogy a tanulás során a magán információk a digitális oktatás során nem váljanak mások által megismerhetővé.
* A digitális oktatáshoz javasolt létrehozni új e-mail fiókot.
* Senki ne tegye közzé a közösségi oldalakon, hogy egyedül, felügyelet nélkül kiskorúak, fiatalok vannak otthon.
* Ha a tanulásra használt eszközön van kamera, úgy kell elhelyezni, hogy az otthoni környezetből a lehető legkevesebb legyen látható.
* Ha a pedagógus részére le kell fényképezni a feladat megoldását, a fénykép a minimális megkövetelt adattartalmat biztosítsa, azaz a képen ne szerepeljen más, csak a megoldás. Ezzel a megoldással a biztonság növelése mellett csökkenthető a hálózaton átvitt adatmennyiség is. Célszerű kisebb felbontásban menteni és küldeni

**További hasznos információk az alábbi címeken találhatók:**

·        [www.nki.gov.hu](https://nki.gov.hu/) (IT biztonság)

·        [www.saferinternet.hu](http://www.saferinternet.hu/) (Netezz biztonságosan!)

·        [www.digitaliscsalad.hu](https://www.digitaliscsalad.hu/) (Így vezesd be a gyereked a digitális világba!)

**ZÁRÓ RENDELKEZÉS**

Érintetti jogokra, jogorvoslati lehetőségekre a jelen melléklet tekintetében is az Adatkezelő Intézmény Adatkezelési és Adatvédelmi Szabályzatának érintetti jogokra vonatkozó rendelkezései az irányadóak.

Jelen Adatkezelési Szabályzat melléklete alapján kiadott adatkezelési tájékoztatót minden érintett elektronikus formában kapja meg. Az iskola igazgatója minden pedagógushoz eljuttatja. Az osztályfőnökök és az egyéni foglalkozást tartó pedagógusok kötelesek gondoskodni arról, hogy a melléklet minden szülőhöz/tanulóhoz eljusson. A szülői/tanulói nyilatkozatot e-mailben írt szövegben, **nem csatolmányban** kell visszaküldeni az osztályfőnökök részére.

A tájékoztatóban foglaltak tudomásulvételéről a rendkívüli helyzetre való tekintettel elektronikusan az jogosultak nyilatkozniaz Érintettek (szülők, intézményi pedagógusok) az alábbiak szerint:

A pedagógusok a seregelyes@baptistaoktatas e-mail címre, a szülők az osztályfőnök által megadott e-mail címre küldjék meg a nyilatkozatot.

**MELLÉKLET:**

**A nyilatkozat javasolt szövege szülők számára:**

*Alulírott ................................ nyilatkozom, hogy a ……………………….. (intézmény neve) digitális oktatás gyakorlatáról szóló adatkezelési tájékoztatót elolvastam, az abban foglaltakat ................. nevű gyermekemre nézve tudomásul vettem, betartását magamra nézve kötelezőnek tartom.*

*Dátum …………….*

-------------------------------------------------------------------------------------------------------------------------------

**Intézményi alkalmazott esetén:**

*Alulírott ................................ nyilatkozom, hogy a ……………………….. (intézmény neve) digitális oktatás gyakorlatáról szóló adatkezelési tájékoztatót elolvastam, az abban foglaltakat tudomásul vettem, betartását magamra nézve kötelezőnek tartom.*

*Dátum …………….*